b'\n_START_ARTICLE_\nAsimov\'s Mysteries\n_START_SECTION_\n"The Singing Bell"\n_START_PARAGRAPH_\n"The Singing Bell" este o povestire din 1954 cu personajul Wendell Urth_NEWLINE_Criminalul Louis Peyton \xc3\xae\xc8\x99i petrece fiecare august \xc3\xaentr-o izolare total\xc4\x83 la ferma lui din Colorado protejat de un puternic c\xc3\xa2mp de for\xc8\x9b\xc4\x83. \xc3\x8entr-un august, Albert Cornwall \xc3\xael duce pe Lun\xc4\x83 pentru a prelua un depozit de clopote c\xc3\xa2nt\xc4\x83toare care sunt extrem de valoroase (de fapt acestea sunt roci lunare, care, atunci c\xc3\xa2nd sunt lovite corect, emit un sunet incredibil de frumos). Cornwall intrase \xc3\xaen posesia lor prin uciderea descoperitorului acestora. Dar Louis Peyton \xc3\xael ucide pe Cornwall \xc8\x99i ascunde clopotele.\n_START_SECTION_\n"The Talking Stone"\n_START_PARAGRAPH_\n"The Talking Stone" este o povestire din 1955 cu personajul Wendell Urth. Larry Verdansky, un tehnician de repara\xc8\x9bii care a fost \xc3\xaens\xc4\x83rcinat s\xc4\x83 se ocupe singur de Sta\xc8\x9bia Cinci, este interesat de formele de via\xc8\x9b\xc4\x83 pe baz\xc4\x83 de siliciu care au fost g\xc4\x83site pe unii asteroizi. Creaturile cresc de obicei la o dimensiune maxim\xc4\x83 de doi centimetri prin absorb\xc8\x9bia razelor gamma din minereurile radioactive, iar unele sunt telepatice.\n_START_SECTION_\n"What\'s in a Name?"\n_START_PARAGRAPH_\n"What\'s in a Name?" este o povestire din 1956._NEWLINE_Un detectiv al c\xc4\x83rui nume nu este cunoscut ajunge s\xc4\x83 investigheze o moarte misterioas\xc4\x83 de la Universitatea din Carmody. Louella Marie-Busch \xc8\x99i Susan Morey au fost cunoscute ca "gemenii de la bibliotec\xc4\x83" din cauza aspectului lor similar \xc8\x99i deoarece lucrau la biblioteca de referin\xc8\x9be \xc8\x99tiin\xc8\x9bifice.\n_START_SECTION_\n"The Dying Night"\n_START_PARAGRAPH_\n"The Dying Night" este o povestire din 1956 cu personajul  Wendell Urth. Trei astronomi, care au lucrat pe Lun\xc4\x83, Mercur \xc8\x99i pe asteroidul Ceres, se \xc3\xaent\xc3\xa2lnesc pentru prima dat\xc4\x83 dup\xc4\x83 zece ani la o conven\xc8\x9bie organizat\xc4\x83 pe P\xc4\x83m\xc3\xa2nt. Ei se \xc3\xaent\xc3\xa2lnesc, de asemenea, cu un fost coleg de-al lor, Romero Villiers, care a trebuit s\xc4\x83 r\xc4\x83m\xc3\xa2n\xc4\x83 pe P\xc4\x83m\xc3\xa2nt din cauza unei boli. Villiers pretinde c\xc4\x83 a inventat un dispozitiv de teleportare \xc3\xaen mas\xc4\x83, dar moare \xc3\xaen condi\xc8\x9bii suspecte \xc3\xaenainte de a putea demonstra prietenilor s\xc4\x83i c\xc4\x83 dispozitivul func\xc8\x9bioneaz\xc4\x83.\n_START_SECTION_\n"P\xc3\xa2t\xc3\xa9 de Foie Gras"\n_START_PARAGRAPH_\n"P\xc3\xa2t\xc3\xa9 de Foie Gras" este o povestire din 1956._NEWLINE_\xc3\x8en aceast\xc4\x83 povestire este descoperit\xc4\x83 o g\xc3\xa2sc\xc4\x83 cu ou\xc4\x83 de aur. G\xc3\xa2sca poate face transmutarea unui izotop natural de oxigen \xc3\xaen aur. Ficatul g\xc3\xa2\xc8\x99tei con\xc8\x9bine enzime care sunt capabile s\xc4\x83 catalizeze reac\xc8\x9bii nucleare.\n_START_SECTION_\n"The Dust of Death"\n_START_PARAGRAPH_\n"The Dust of Death" este o povestire din 1957. Edmund Farley \xc3\xael ucide pe Marele Llewes, cel care conducea cu succes dar \xc8\x99i cu o m\xc3\xa2n\xc4\x83 de fier Central Organic Laboratories. Agentul H. Seton Davenport cerceteaz\xc4\x83 cazul \xc8\x99i descoper\xc4\x83 criminalul. Asimov dorea ca aceasta s\xc4\x83 fie a patra povestire cu detectivul Wendell Urth, dar deoarece povestirea a ap\xc4\x83rut ini\xc8\x9bial \xc3\xaen revista Venture autorul a decis s\xc4\x83 \xc3\xael \xc3\xaenl\xc4\x83ture pe Urth; cu inten\xc8\x9bia ca povestirile cu acesta s\xc4\x83 apar\xc4\x83 doar \xc3\xaen The Magazine of Fantasy and Science Fiction.\n_START_SECTION_\n"A Loint of Paw"\n_START_PARAGRAPH_\n"A Loint of Paw" este o povestire care a ap\xc4\x83rut ini\xc8\x9bial \xc3\xaen num\xc4\x83rul din august 1957 al The Magazine of Fantasy & Science Fiction. Povestirea implic\xc4\x83 un criminal numit Stein, care a fraudat peste 100.000 dolari \xc8\x99i care a intrat apoi \xc3\xaentr-o ma\xc8\x99in\xc4\x83 a timpului care l-a dus \xc3\xaen ziua urm\xc4\x83toare expir\xc4\x83rii urm\xc4\x83rii judiciare \xc3\xaempotriva sa. Povestirea arat\xc4\x83 cum a decurs cazul \xc3\xaempotriva lui Stein \xc8\x99i cum hot\xc4\x83r\xc3\xa2rea judec\xc4\x83torului a fost exprimat\xc4\x83 eventual sub forma unui joc de cuvinte.\n_START_SECTION_\n"\xc3\x8en Marsport, f\xc4\x83r\xc4\x83 Hilda\n_START_PARAGRAPH_\n\xc3\x8en antologia \xc3\x8entrebarea final\xc4\x83 povestirea a ap\xc4\x83rut \xc3\xaentr-o form\xc4\x83 u\xc8\x99or cenzurat\xc4\x83 fa\xc8\x9b\xc4\x83 de originalul publicat \xc3\xaen num\xc4\x83rul din noiembrie 1957 al revistei Venture Science Fiction Magazine (versiunea original\xc4\x83 a fost retip\xc4\x83rit\xc4\x83 \xc3\xaen Asimov\'s Mysteries (1968))._NEWLINE_Un agent al Serviciului Galactic, Max, se afl\xc4\x83 \xc3\xaen Marsport f\xc4\x83r\xc4\x83 so\xc8\x9bia sa, Hilda, pentru prima dat\xc4\x83 dup\xc4\x83 o lung\xc4\x83 perioad\xc4\x83 de timp. El este \xc3\xaens\xc4\x83rcinat s\xc4\x83 afle cine face contraband\xc4\x83 cu Spa\xc8\x9biolin\xc4\x83 modificat\xc4\x83, un produs care constituie un narcotic periculos. Cercul suspec\xc8\x9bilor cuprinde doar trei oameni, to\xc8\x9bi VIP-uri, dar lui Max \xc3\xaei este foarte dificil s\xc4\x83 afle care dintre ei este contrabandistul. \xc3\x8en cele din urm\xc4\x83, povestindu-le seara pe care inten\xc8\x9biona s\xc4\x83 o petreac\xc4\x83 al\xc4\x83turi de o femeie din Marsport, Flora, \xc3\xael determin\xc4\x83 pe traficant s\xc4\x83 se dea de gol, rezolv\xc3\xa2nd cazul.\n_START_SECTION_\n"Marooned Off Vesta" (1939)\n_START_PARAGRAPH_\nMarooned Off Vesta spune povestea a trei oameni care supravie\xc8\x9buiesc dup\xc4\x83 ce nava spa\xc8\x9bial\xc4\x83 Silver Queen naufragiaz\xc4\x83 \xc3\xaen centura de asteroizi \xc8\x99i r\xc4\x83m\xc3\xa2ne blocat\xc4\x83 pe orbit\xc4\x83 \xc3\xaen jurul asteroidului 4 Vesta. Ei au la dispozi\xc8\x9bie trei camere \xc3\xaenchise ermetic, un costum spa\xc8\x9bial, cca. trei zile de aer disponibil, produse alimentare care le ajung o s\xc4\x83pt\xc4\x83m\xc3\xa2n\xc4\x83 \xc8\x99i ap\xc4\x83 suficient\xc4\x83 pentru un an. Cu curajul \xc8\x99i ingeniozitatea \xe2\x80\x9easimovian\xc4\x83\xe2\x80\x9d care apar \xc3\xaen numeroase povestiri, oamenii bloca\xc8\x9bi reu\xc8\x99esc s\xc4\x83 utilizeze resursele limitate aflate la dispozi\xc8\x9bia lor pentru a se salva.\n_START_SECTION_\n"Anniversary"\n_START_PARAGRAPH_\n"Anniversary" este o povestire din 1959 cu Multivac\n_START_SECTION_\n"Obituary"\n_START_PARAGRAPH_\n"Obituary" este o povestire din 1959\n_START_SECTION_\n"Star Light"\n_START_PARAGRAPH_\n"Star Light" este o povestire din 1962\n_START_SECTION_\n"The Key"\n_START_PARAGRAPH_\n"The Key" este o povestire din 1966 cu Wendell Urth\n_START_SECTION_\n"The Billiard Ball"\n_START_PARAGRAPH_\n"The Billiard Ball" este o povestire din 1967.'